27 чэрвеня, у першы дзень святкавання Дня горада, адбылося ўрачыстае адкрыццё праекта “Лялечны квартал”. У адкрыцці ўдзельнічаў тэатр “Лялька” : мастацкі кіраўнік Віктар Клімчук, дырэктар Аляксандр Грыгор’еў, артыстка Ларыса Мартынава, а таксама акцёры маладзёжнага тэатра “Колесо”. Лялькі са знакамітых спектакляў тэатра “Лялька”, вядома пры дапамозе артыста, павешалі шыльды “Лялечны квартал” на ўказальнікі да Беларускага тэатра “Лялька” . Так што госці фестывалю “Славянскі базар у Віцебску” дакладна не заблукаюць і хутка адшукаюць шлях да лялечнага квартала, у якім жыве Мастацтва.